הכבש הששה עשר - סל תרבות
מחזה מוסיקלי עפ"י ספרו של יהונתן גפן
תיאטרון המדיטק בשיתוף תיאטרון ארצי לילדים ונוער
על פי מחזה מאת מיקי גורביץ'
שחקנים: ניר שיבר / שי ארז'ואן, גיא עקיבא / ישראל גולדרט /גיא רוזן, לביא זיטנר /יעקב תמרי, אילנית גרשון / תימור כהן / נועה גורן, עידו רוזנברג / אבירם קליך /עמית רייס, הילה שלו / עדי רביד, רוני מרחבי / גליה פטילון.
אחת ההפקות המצליחות ביותר של תאטרון המדיטק חולון בשיתוף התאטרון הארצי לילדים ונוער. המחזה המוסיקלי המגולל את סיפורה של חבורת ילדים המגיעה אל הגן שלהם, הגן הסגור, כשהם מחפשים אחר חבר שלהם, דניאל, שנעלם. את המחזה כתב מיקי גורביץ, על פי ספרו של יהונתן גפן, והוא משלב את שירי הילדים הנפלאים שכתב יוני רכטר, ואשר הפכו ללהיטים גדולים ולנכסי צאן ברזל של התרבות הישראלית. בין השירים: "גן סגור", "הילדה הכי יפה בגן", "אני אוהב שוקולד", "איך שיר נולד" ורבים אחרים.
"זהו עולם של ילדים, והוא עולם אמין ומדויק, שעולה ממנו הבנה עמוקה של הפחדים והתככים, השמחות והקשיים - מהשירים, כמובן, אבל גם מהמחזה ומהבימוי של משה קפטן, שחידד את הדמויות, בעזרת השחקנים הצעירים... זו הצגה של שירים, והם - כרגיל - נפלאים, גם בזכותם של השחקנים שעושים כולם עבודה טובה, אפילו מרגשת - לרוץ מהר!"
רונית רוקאס, עכבר העיר, 31.5.2009